Document ID: 32004R1389

KOMISIJAS REGULA (EK) Nr. 1389/2004
(2004. gada 30. jūlijs)
par Regulas (EK) Nr. 1227/2000 grozījumiem, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 80. panta b) punktu,
tā kā:
(1)
Saskaņā ar Komisijas Regulu (EK) Nr. 1227/2000 (2) beigu termiņš, paredzēts Regulas (EK) Nr. 1493/1999 2. panta 3. punkta pirmajā apakšpunktā, lai veiktu minētā 2. panta 2. punkta grozījumus, tika pārcelts uz 2004. gada 31. jūliju. Lai atrisinātu pēdējās praktiskās problēmas, šo beigu termiņš ir jāpārceļ vēl vienu reizi. Dažādu ar pārkāpšanas fakta pasludināšanu saistītu noteikumu izpildei ir nepieciešamas sarežģītas un svarīgas administratīvās izmaksas, precīzāk, sankciju un kontroles sistēmās. Lai nodrošinātu labu administratīvo izmaksu veikšanu, vajadzētu pārcelt minēto datumu uz 2005. gada 31. jūliju.
(2)
Tāpēc Regula (EK) Nr. 1227/2000 ir attiecīgi jāgroza.
(3)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1227/2000 2. panta 1.a punkts tiek aizstāts šādi:
“1.a Regulas (EK) Nr. 1493/1999 2. panta 3. punktā minētais beigu termiņš tiek pārcelts uz 2005. gada 31. jūliju.”
2. pants
Šī regula stājas spēkā dienā, kad tā tiek publicēta Eiropas Savienības Oficiālajā Vēstnesī.
To piemēro no 2004. gada 1. augusta.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. jūlijā

Labels: 7
15
6